Giuseppe Antonio Borgese
Store norske leksikon,Språk og litteratur,Litteraturvitenskap,Litteraturforskere og kritikere
Giuseppe Antonio Borgese var en italiensk kritiker og forfatter. Som kritiker gikk han i skole hos Benedetto Croce, og han utgav et betydelig arbeid over italiensk romantikks historie.
Romanen Rubè (1921) er en skildring av tiden under og etter første verdenskrig i Italia. Den ble et alminnelig opprørssignal mot Gabriele D'Annunzios ordrikdom, mot nietzscheanernes forkynnelse av overmennesket og mot den konservative nasjonalismen i Italia. Borgese ville løsrive den italienske litteraturen fra den romantiske innflytelsen og gikk inn for en etisk-religiøs oppfatning av kunsten.Som antifascist emigrerte han til USA, og ble professor i litteraturhistorie ved universitetet i Chicago i 1936. Her utgav han en rekke politiske arbeider, blant annet Goliath; the March of Fascism (1937), Political Creeds and Macchiavellian Heresy (1939) og Idea della Russia (1946). Les mer i Store norske leksikon litteraturkritikk Italias litteratur